cyanic-selkie/wikianc huggingface dataset:
Aricoris
Utseende
Små til middelsstore (vingespenn 20-40 millimeter), spraglete sommerfugler. Oversiden, og undersiden av forvingen, er farget i oransje, brunt og noen ganger hvitt, mens undersiden av bakvingen er brun med hvite flekker.
Levevis
Larvene blir voktet og stelt av maur.
Utbredelse
Slekten er utbredt i Mellom- og Sør-Amerika. Mens de fleste andre Riodinidae bare finnes i de tropiske områdene, lever mange av disse artene i de tempererte områdene i det sørlige Sør-Amerika.
Litjfossen kraftverk
Litjfossen Kraftverk er et vannkraftverk i Orklavassdraget i Tynset kommune i Innlandet. Kraftverket utnytter ett 289 meter fall fra reguleringsmagasin i Innerdalsvatnet til Storfossdammen som er inntaksmagasin for Brattset kraftverk. Innerdalsvannet er oppdemmet, reguleres 35 meter og rommer 153 mill. kubikkmeter vann. Det hentes også inn vann fra flere bekkeinntak.
Midlere årsproduksjon er på 160 GWh og installert effekt er på 74 MW på en francisturbin.
Anleggarbeidet tok til i 1979. Kraftverket startet produksjonen i 1982.
Eier er Kraftverkene i Orkla der Statkraft igjennom Trondheim Energiverk Kraft er største eier.
Ved utløpet av kraftverket er det Storfossdammen bygget som utjevningsmagasin for å unngå isproblemer i Orkla som følge av ujevn vannføring fra kraftverket om vinteren. Storfossdammen er samtidig inntaksmagasin for Brattset kraftverk. Storfossdammen har en reguleringshøyde på 16 meter.
Ben Gurion lufthavn
Ben Gurion lufthavn (hebraisk : נמל תעופה בן גוריון‎, namel te'ufa Ben Guryon, arabisk : مطار بن غوريون الدولي, maṭār Ben Ghuryon ad-dawlī); IATA: TLV, ICAO: LLBG) ligger ved Lod og het tidligere Lod lufthavn. Den ligger 15 km sørøst for Tel Aviv, og er Israels største lufthavn.
Lufthavnen, som er oppkalt etter den israelske statsministeren David Ben-Gurion, er også hjemmehavn for El Al.
Flyplassen i dag
2000 var rekordåret for antall passasjerer på Ben Gurion internasjonale lufthavn, da over 9,3 millioner internasjonale og 577 000 innenriks passasjerer reiste via flyplassen.
I en undersøkelse fra Airports Council International i desember 2006, ble Ben Gurion internasjonale lufthavn rangert først blant 40 europeiske flyplasser, og kom på 8.-plass av 77 flyplasser verden over. Den kom også på førsteplass blant flyplasser på denne størrelsen. Undersøkelsen inneholdt 34 spørsmål. 350 tilfeldige passasjerer ble spurt om hvor fornøyd de var av service, infrastruktur og fasiliteter ved gaten. Ben Gurion fikk 3,94 av 5 mulig poeng, tett fulgt av Wien, München, Amsterdam, Brussel, Zürich, København og Helsingfors.
Mark Veens
Mark Veens (født 26. juni 1978) er en nederlandsk svømmer.
Han representerte Nederland under Sommer-OL 2004 i Athen, der han deltok i stafettene, hvor han tok ett sølv.
Luis Francisco Ladaria Ferrer
Luis Francisco Ladaria Ferrer, vanligvis kalt Luis Ladaria, (født 19. april 1944 i Manacor på Mallorca i Spania) er en spansk teolog og erkebiskop i den katolske kirke, fra 2017 til 2023 prefekt for Kongregasjonen for troslæren (senere kalt Dikasteriet for troslæren).
Bakgrunn
Ladaria studerte rettsvitenskaper ved Universidad Complutense de Madrid. Den 17. oktober 1966 trådte han inn i jesuittordenen. Deretter studerte han filosofi og katolsk teologi ved det pavelige universitet Comillas i Madrid og ved Philosophisch-Theologische Hochschule Sankt Georgen i Frankfurt am Main i Tyskland.
Prest
Ham ble presteviet 29. juli 1973.
Han var fra 1992 til 1997 medlem av Den internasjonale teologkommisjon. Fra 1995 var Ladaria konsultor for Kongregasjonen for Troslæren. I 2004 ble han av pave Johannes Paul II utnevnt til etterfølger etter den senere kardinal Georges Cottier som generalsekretær for Den internasjonale teologkommisjon.
Erkebiskop
Den 9. juli 2008 utnevnte pave Benedikt XVI ham til titulærerkebiskop av Thibica og til etterfølger av erkebiskop Angelo Amato til sekretær for Troskongregasjonen. Han ble bispeviet av kardinalstatssekretær Tarcisio Bertone SDB den 26. juli 2008 i Lateranbasilikaen; medkonsekratorer var William Joseph kardinal Levada, prefekt for Troskongregasjonen,og biskop Vincenzo Paglia av Terni-Narni-Amelia. Luis Ladaria var den første jesuitt i et slikt embede i Troskongregasjonen. Den 21. september 2013 ble han varig bekreftet i embedet av pave Frans.
Den 31. januar 2009 ble Luis Ladaria dessuten utnevnt til konsultor til Det pavelige råd for fremmet av kristen enhet. Den 5. januar 2011 utnevnte Benedikt XVI ham dessuten til konsultor for Det pavelige råd for den pastorale assistanse til helsearbeidere.
Troskongregasjonen
Den 1. juli 2017 utnevnte pave Frans ham til prefekt for Troskongregasjonen og til prefekt for Den pavelige kommisjon Ecclesia Dei, hvorved Ladaria avløste Gerhard Ludwig Müller. Han ble også president for Den pavelige bibelkommisjon og Den internasjonale teologkommisjon. Den 11. januar 2018 utnevnte paven ham til medlem av Det pavelige råd for fremme av kristen enhet.
Kardinal
Den 28. juni 2018 ble han kardinal, med Sant'Ignazio som tittelkirke.
Emeritering fra dikasteriet
Den 1. juli 2023 ble den 79 år gamle kardinal Ladaria Ferrer avløst som prefekt for Dikasteriet for troslæren av argentineren erkebiskop Víctor Manuel Fernández av La Plata, som skal tiltre i midten av september 2023.
Episkopalgenealogi
Hans episkopalgenealogi er:
Henry Maske
Henry Maske (født 6. januar 1964 i Brandenburg) er en tysk bokser som deltok i de olympiske leker 1988 i Seoul. Maske ble olympisk mester i boksing under Sommer-OL 1988 i Seoul. Han vant vektklassen mellomvekt, opp til 75 kg, i semifinalen beseiret han Chris Sande fra Kenya og i finalen Egerton Marcus fra Canada.
I 2010 mottok han Brandenburgs fortjenstorden.
Arnt Severin Ulstrup
Arnt Severin Ulstrup (født 24. september 1862 i Brekkestø, død 14. juli 1922) var en norsk politiker og stortingsrepsresentant for Høyre. Han representerte Østerrisør på Stortinget i periodene 1910-1912 og 1913-1915. Utenom politikken var han lege. Han var sønn av skipsfører og gårdbruker Andreas Gertinius Axelsen og Severine Kristine Ulstrup.
Østerrike under Sommer-OL 1980
Østerrike under Sommer-OL 1980. Åttito sportsutøvere, sekstitre menn og nitten kvinner fra Østerrike deltok i seksten sporter under Sommer-OL 1980 i Moskva. Østerrike kom på 21.-plass med en gull-, to sølv- og en bronsemedalje. Seileren Karl Ferstl var Østerrikes flaggbærer under åpningsseremonien.
Ulla Hahn
Ulla Hahn (født 30. april 1945 i Brachthausen, Sauerland) er en tysk forfatter. Hun skriver lyrikk og romaner. Hahn bor i Hamburg og er gift med politikeren Klaus von Dohnanyi. 1987/88 fikk hun litteraturprisen Stadtschreiber von Bergen.
Lazaro Buonamici
Lazarus (eller Lazaro) Buonamici (født 1479 i Bassano i Italia, død 1552) var en italiensk humanist. Lazaro Buonamici studerte ved universitetet i Padova. Han var tutor for familien Campeggi for en tid, og senere professor for Belles Lettres ved Sapienzauniversitetet i Roma. Han flyktet fra Roma under Sacco di Roma (plyndringen av byen) i 1527; berget seg til Padova men hadde mistet alle sine eiendeler.
Han ble professor i Padova, hvor hans forelesninger hav ham et storartet rykte. Han etterlot seg ikke noe trykket av sine arbeider, skjønt det er blitt bevart noen dikt og brev, som ble publisert posthumt i 1572.
Lower Thames Street
Lower Thames Street er ei gate i sentrale London, mellom London Bridge og Tower of London.
Like ved brua ligger kirka St Magnus the Martyr, som er viet den norske helgenen Magnus Erlendsson (Magnus Orknøyjarl). Det har stått kirke på dette stedet i over 1000 år. Kirka fikk sitt nåværende utseende etter bybrannen i 1666, tegna av den store byfornyeren Christopher Wren. Før den gamle London Bridge ble revet på 1800-tallet, sto kirka like ved brukaret og ble kalt St Magnus ad pontem (St. Magnus ved brua).
Ved Lower Thames Street ligger også det tidligere fiskemarkedet Old Billingsgate Market, som i dag brukes som konsertlokale. Ved siden av dette ligger det gamle tollhuset (Custom House), tegna av David Laing og bygd i 1817. Londons tollhus har stått på denne tomta siden 1275, og dagens bygning er den fjerde i rekka.
Londons kullbørs (Coal Exchange) var en staselig støpejernsbygning fra 1849. Denne ble revet i 1962, under sterke protester, for å gi plass for den økende biltrafikken i Lower Thames Street.
Hulebakk
Hulebakk, også skrevet Hulebak, er et sted, en matrikkelgård, på Tjøme i Færder kommune i Vestfold. Hulebakk ligger mellom småstedene Ormelet i sør og Grimestad i nord og kan regnes som en del av det større tettstedet Tjøme som dekker sentrale deler av øya. Grunnkretsen Hulebakk omfatter også landområdene rundt og har en befolkning på 403 personer.
Det er bygget en økologisk boliggrend på fem hus på Hulebakk. Man har brukt glasopor som isolasjon mot grunn og halm som isolasjon i vegger.
Skribenten Niels Christian Geelmuyden bor på Hulebakk.
Hulebak forekommer som gårds- og stedsnavn flere steder i Norge.
Dasylepida
Dasylepida er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).
Utseende
Middelsstore, gråsvarte oldenborrer. Kroppen er kledt med korte, lyse hår.
Levevis
Larvene lever i jorda som vanlig for oldenborrer, og eter røtter. Dasylepida ishigakiensis er et betydelig skadedyr i Japan.
Benny Moré
Benny Moré (født 24. august 1919 i Santa Isabel de las Lajas på Cuba, død 19. februar 1963 i Havanna) var en kubansk sanger. Han ble døpt som Bartolomé Moré men endret senere navnet til Benny Morè. Av tilhengerne fikk han tilnavnet «El Bárbaro del Ritmo» (rytmenes barbar) - og mange av dem regnet ham som Cubas beste sanger noensinne.
Dasylepida
Utbredelse
Slekten er utbredt i Sørøst-Asia (Kina, Taiwan, Japan).
Benny Moré
Til forskjell fra mange andre cubanske sangere som gjerne spesialiserte seg i én musikkform, mestret han de fleste stilarter i tradisjonell og nyere cubansk musikk, heriblant guaracha guajira, mambo, bolero, cha cha cha, afro, canción og guaguancó.
Bakgrunn
Han ble født og vokste opp i Santa Isabel de las Lajas, en innlandslandskommune noen få mil nord for Cienfuegos. Allerede i barndommen viste han stor musikalsk begavelse, men siden han kom fra en fattig, farget familie fikk han verken musikalsk eller annen utdannelse. Han lærte heller aldri noter, men mot slutten av sin karriere var det han som arrangerte de ulike musikkstykkene.
Veien mot toppen
På begynnelsen av 1930-tallet kjøpte han seg en akustisk gitar, opptrådte gratis på ulike restauranter i Havanna og livnærte seg på det han fikk i driks. På midten av 1930-tallet dro han til Mexico. Her fikk han seg jobb som sanger i et storband og opptrådte også i en meksikansk film.
I 1940 dro han tilbake til Havanna, opptrådte i noen radioprogram og fikk fast jobb som vokalist i gruppen Cauto conjunto som ble ledet av Mozo Borgellá. I 1944 kom han i kontakt med Trio Matamoros og jobbet fast sammen med dem, trolig fram til høsten 1945 (eller 1947) da han hoppet av under en turne til Mexico. Da han kom tilbake til Cuba på slutten av 1950-tallet, var han en kjent sangstjerne i Mexico, Panama, Colombia, Brasil og Puerto Rico, men så godt som ukjent på Cuba. Han spilte inn noen singler og spilte sammen med et par forskjellige band mens populariteten hans økte. Det store gjennombruddet kom da han i 1954 etablerte sitt eget storband, Banda Gigante. Fram til sin død i 1963 ledet han storbandet, reiste rundt på Cuba og turnerte i en rekke land i Latin-Amerika.
Sorti
Moré førte et rimelig hardt liv med mange kvinner og store mengder alkohol, og døde av skrumplever i 1963, bare 43 år gammel.
Hvert år i september arrangeres det en festival i Cienfuegos til hans minne.
Trondheim bystyre 2007–2011
Trondheim bystyre bestod av 85 representanter fordelt på 11 partier i perioden 2007–11.
Kommunen har Norges største bystyre og styres etter formannskapsmodellen.
Spleising
Spleising har flere betydninger:
Trondheim bystyre 2007–2011
Den sittende flertallskonstellasjon består av Arbeiderpartiet, Sosialistisk Venstreparti, Miljøpartiet De Grønne og Senterpartiet. Den ble etablert i 2003 og ble gjenvalgt i 2007.
Flertallskoalisjonen fra forrige periode holdt seg, men styrkeforholdet ble endret med et Arbeiderparti som fikk elleve nye representanter, mens Sosialistisk Venstreparti ble halvert. Sp mistet en representant, mens De Grønne vant en. Pensjonistpartiet mistet tre av sine fire representanter, etter at partiet ble splittet i begynnelsen av forrige periode. Pensjonistpartiets toppkandidat ved forrige valg, Gerda Rekstad, ble denne gangen valgt inn for Arbeiderpartiet.
Også på borgerlig side ble det endringer. Høyre mistet fem representanter, og Fremskrittspartiet plukket opp tre. Svein Otto Nilsen beholdt sin plass for Demokratene.
Lian-erklæringen
Flertallet i bystyret forhandlet seg fram til et felles programdokument, Lian-erklæringen, som fastsetter hvordan kommunen skal styres i perioden 2007–2011. Partiene som har inngått avtalen er Arbeiderpartiet, SV, Senterpartiet og Miljøpartiet De Grønne. Erklæringen er basert på partienes egne programmer.
Valhall Fotballklubb
Valhall Fotballklubb (stiftet 18. september 2007) er en fotballklubb fra Tromsø.
Historikk
Klubben spiller 2013-sesongen i 5. divisjon. Vallhall spilte 2011-sesongen i 4. divisjon etter å ha spilt sine tre første sesonger i 5. divisjon. Opprykket i 2010 ble sikret etter en 12–0-seier i siste serierunde, borte mot.
Krokodiller
Krokodiller (Crocodylia) er de fysisk største nålevende krypdyrene; krokodillefamilien består av 27 arter. Krokodillene oppsto trolig for omkring 84 millioner år siden.
Anatomi
De er karakterisert ved hodet med den langstrakte snuten. Øyne og nesebor er sterkt fremspringende på oversiden av hodet. Kjevene er store med kjegleformede tenner. Nye tenner dannes hele livet igjennom til erstatning for de utslitte. De har fem tær på forbena og fire på bakbena. Tærne er til en viss grad forbundet med svømmehud. Halen er lang, kraftig og sammenpresset fra siden, den tjener som svømmeredskap. Ryggen dekket av hornskjold, i tillegg til beinplater i lærhuden.
Hjernen er ganske avansert. Hjertet er i motsetning til for andre nålevende krypdyr delt i to forkamre og to hjertekamre. Denne egenskapen deler krokodillene med fuglene, som er søstergruppen deres.
Forplantning
Alle krokodiller legger egg. Hos flere arter vokter voksne krokodiller eggene og tar seg til en viss grad av ungene. Typisk er det slik at det bygges et slags rede hvor eggene dekkes over med plantedeler eller jord. Temperaturen påvirker kjønnet, og lav temperatur gir bare hunner, mens høy temperatur gir hanner. Når moren hører lyd fra de nyklekte ungene blir de gravet fram. Flere arter tar med seg ungene til vannet ved å bære dem i munnen.
Fossiler
Mekosuchinae er en gruppe av krokodiller som døde ut da mennesker koloniserte stillehavsøyene. Det er usikkert om de skal regnes som en underfamilie av ekte krokodiller, eller om de utgjør en egen familie, Mekosuchidae, innenfor Crocodyloidea.
Man kjenner også til flere utdødde dyreformer som ligner krokodiller, deriblant noen som i enda større grad var knyttet til vann og som hadde ben som lignet luffer. En av disse var Geosaurus, som man har funnet fossiler av ganske langt nord.
Systematikk
De nålevende krokodillene omfatter en tyvetalls arter som gjerne deles i hovedgruppene gavialer, «ekte» krokodiller, alligatorer og kaimaner.
Inndelingen av de nålevende krokodillene (gjengitt i hierarkisk skrivemåte):
Maconacon
Maconacon (Bayan ng Maconacon) er en kommune på Filippinene. Kommunen ligger på øya Luzon og tilhører provinsen Isabela. Folkemengden var på 4,253 innbyggere ved folketellingen i 2015.
Maconacon er inndelt i 10 barangayer.
Leis Schjelderup
Georgia Elise (Leis) Schjelderup (født 1856 i Kristiansand; død 1933 i Roskilde) var en norsk maler. Komponisten Gerhard Schjelderup var hennes bror.
Liv og virke
Schjelderup fikk sin utdanning ved Académie Julian i Paris. , der hun studerte vinteren 1881-1882. I 1886 flyttet hun til København. Et stipendium gjorde det mulig for henne å fullføre sine studier i Italia i 1894.
Allerede i studietiden i Paris skapte Schjelderup seg et navn som portrettmaler. Hun portretterte blant andre Edvard Grieg, Amalie Skram, kunsthistorikeren Johan Bøgh, sjefredaktøren i Bergens Tidende Olav Lofthus og den danske greve Hans Schack. Portrettet av Grieg eies i dag av Bergen Billedgalleri.
Et selvportrett av Leis Schjelderup finnes i Baroniet Rosendal. Baroniet hadde en stor utstilling av arbeidene til Leis Schjelderup i 2004. Det ble gitt ut en katalog med tittelen Leis Schjelderup (1856-1933), med tekster av kunsthistoriker Line Ruud Ørslien og Jørn Øyrehagen Sunde. Ruud Ørsliens tekst het Leis Schjelderup (1856-1933) Et kunstnerliv med Paris som inspirasjon, mens Øyrehagen Sundes tekst het Livskunst i eit atelier.
Leis Schjelderup er også omtalt i Line Ruuds hovedfagsoppgave fra Universitetet i Oslo 2003 med tittelen Académie Julian: En studie av tre norske kvinners opphold på 1880-tallet. Leis Schjelderup - Sigrid Bølling - Valborg Olsen Dubois.
Jardin des Tuileries
Jardin des Tuileries er en park mellom Louvre og Place de la Concorde i Paris. Parken har en sentral allé av valnøttrær som er en del av aksen Triumfbuen – Louvre (axe monumentale). Alleen omkranses av plener, dammer og et stort antall statuer av kjente kunstnere som Auguste Rodin og Antoine Coysevox. De fleste av dem er i dag kopier, idet originalene er blitt flyttet til kunstmuseet Louvre. Parken har en rekke serveringssteder. <div style="margin:0; border:1px solid #999999; padding: 0em; width:600px; height:130px;position: relative; overflow:hidden;">
Historie
På 1800-tallet ble en rekke eksotiske trær og planter introdusert. Valnøtt har gjennom mye av parkens historie vært det dominerende treslaget. Mange av de eldste valnøttrærne gikk over ende under orkanbygene 26. desember 1999.
I det nordvestre hjørnet av parken ligger Galerie nationale du Jeu de Paume, og mot elva ligger Orangeriet; begge er kjente kunstinstitusjoner.
EM i maratonsvømming 2006
EM i maratonsvømming 2006 (europamesterskapet i maratonsvømming) ble arrangert i Budapest i Ungarn i 2006.
Mesterskapet var en del av EM i svømmesport 2006.
Laurie Hernandez
Laurie Hernandez (født 9. juni 2000) er en amerikansk gymnast som konkurrerer i apparatturn.
Hun representerte USA under Sommer-OL 2016 i Rio de Janeiro, der hun tok gull i lagkonkurransen og sølv i bom.
Ivan Usov
Ivan Usov (født 7. oktober 1977) er en russisk svømmer.
Ferdinand VI av Spania
Ferdinand VI (født 23. september 1713, død 10. august 1759) var konge av Spania fra 1746 og frem til sin død. Han var sønn av Filip V og Maria Louisa av Savoia.
Ivan Usov
Han representerte Russland under Sommer-OL 2004 i Athen, der han deltok i stafettene.
Hargreavesbreen
Breen ble fotografert fra fly under Operasjon Highjump i 1946–47 og er oppkalt etter fotografen R.B. Hargreaves som deltok på disse flygningene. Kart over området, basert på de amerikanske flyfotografiene, ble utarbeidet av Norsk Polarinstitutt i 1957.
Psykiatrisk sykepleier
En psykiatrisk sykepleier har grunnutdanning i sykepleie, samt videreutdanning i psykiatrisk sykepleie eller psykisk helsearbeid. Grunnutdanningen tas vanligvis på tre år, og videreutdanningen tas på ett år. Det kreves også offentlig godkjenning (autorisasjon) for å utøve yrket. De mest vanlige arbeidsplassene for psykiatriske sykepleiere er kommunehelsetjenesten og spesialisthelsetjenesten (sykehus, distriktpsykiatriske senter m.m.). Psykiatriske sykepleiere kan videreutdanne seg innen flere områder, bl. a. voldsrisikovurdering og håndtering, familieterapi, traumebehandling og kognitiv atferdsterapi (KAT). Dette gir en øket kompetanse innen utredning og behandling av en rekke psykiske lidelser. Utredninger skal gjøres i et tverrfaglig samarbeid med lege eller psykolog som er godkjente spesialister i sine fagfelt. Videre har man som psykiatrisk sykepleier mulighet til å gå et systematisk etter- og videreutdanningsprogram som er nært knyttet til klinisk praksis. Dette gjøres i samarbeid med Norsk Sykepleierforbund og arbeidsgiver og gjennomføres over en periode på 5 år. Ved gjennomført utdanningsløp får man tittelen klinisk spesialist i psykiatrisk sykepleie.
Øvre mellomrhindal
Den øvre mellomrhindalen (tysk: Oberes Mittelrheintal) er en 65 kilometer lang strekning langs Rhinen i Tyskland, mellom Bingen am Rhein på elvens venstre bredd, Rüdesheim am Rhein på høyre og nordover til Koblenz. Strekningen ble i 2002 oppført på UNESCOs liste over verdens kulturarv som følge av en unik kombinasjon av geologiske, historiske, kulturelle og industrielle minnesmerker langs ruten.
Beliggenhet
Verdensarvområdet Øvre Mellomrhindal er i det vesentlige sammenfallende med det geografiske området med samme navn, men går også utenfor disse grensene. I sør omfattes byene Bingen og Rüdesheim av verdensarvområdet og i nord faller også store deler av Koblenz innenfor. Koblenz tilhører geografisk Det mellomrhinske bekken. Øvre Mellomrhindal verdensarvområde er 67 kilometer langt og strekker seg fra 526 til 593 «Rhinkilometer», regnet med nullpunkt ved Rhinbroen i Konstanz.
Bosetting
Langs elvens venstre bredd finnes byene Bingen, Trechtingshausen, Niederheimbach, Rheindiebach, Bacharach, Oberwesel, Sankt Goar, Boppard, Spay, Brey, Rhens og Koblenz. Langs høyre bredd ligger byene Rüdesheim, Assmannshausen, Lorch, Kaub, Sankt Goarshausen, Kestert, Kamp-Bornhofen, Osterspai, Braubach, Lahnstein og Koblenz.
Kulturminner
De mest fremstående kulturminnesmerkene i dalen er borgene, festningene, slottene og kirkene. Både Marksburg som er den eneste fullstendige fjellborg, Pfalzgrafensteinborgen plassert på en øy i Rhinen, Rheinfelsborgen som i sin tid ble utbygget til en festning, er alle viktige kulturminner fra middelalderen. Stolzenfelsslottet er synonymt med Rhinromantikken. I var det kurfyrstelige slottet den siste residens for kurfyrsten i Trier inntil franske revolusjonstropper nedla kurstaten.
Den største festningen i verdensarvområdet er Koblenz festning, oppført på 1800-tallet av Preussen. Ehrenbreistein festning er en del av dette anlegget.
Blant de eldste kirkebyggene er den romanske basilikaen Sankt Kastor i Koblenz, stiftskirken Sankt Goar fra 1000-tallet og den senromanske Johanneskirken i Lahnstein.
Kulturlandskapets historie
Det har vært bosettinger på terrassene langs hele ruten siden sist istid. Romerne erobret området i første århundret. En militær transportvei ble bygget langs venstre elvebredd, mellom militære festninger og leirer. Rhinen var i denne perioden også viktig skipsled som forbandt Nord-Europa med Alpene og landene ved Middelhavet. Da romerne forlot området på 400-tallet, ble deres bosettinger overtatt av de frankiske kongene og det meste av området fra Bingen til Koblenz forble krongods til langt ut i karolingertiden. Fra 800-tallet og til 1300-tallet ble området overført fra monarkene til andre, særlig til kirken og kirkelige ordener.
Ved delingen av Karl den stores rike i 842/843 ble landet på elvens venstre bredd lagt til Lothars rike, det midterste av de tre delene. Øvre Mellomrhindal fortsatte som kjerneområde for den kongelige makt inntil valget av Konrad III i 1138. Med dette valget fulgte ytterligere deling av området. Landområder ble fordelt mellom kurfyrstene i Köln, Mainz og Trier og medlemmer av hoffet. Mellom Bingen og Koblenz ble det oppført ca. førti slott. Slottene var maktsymboler, men fungerte også som tollstasjoner langs en trafikkert handelsrute. Byer som Boppard og Oberwesel strevet med å opprettholde sin uavhengighet, noe som vises ved restene av forsvarsmurene som omga dem.
Øvre Mellomrhindal var senere et kjerneområde for Det tysk-romerske rike og fire av kurfyrstene hadde eiendommer i området.
Bacharach var sentrum for handelen med vin i senmiddelalderen. Det har vært dyrket vin i dalen siden romertiden og på 1000-tallet begynte næringen å ekspandere. Vinområdene var på 1600-tallet ca. 3 000 hektar, fire ganger så meget som idag. Tredveårskrigen medførte fall i vinproduksjonen.
Fra 1300- til 1500-tallet blomstret kunst- og kulturlivet i dalen, blant annet under innflytelse fra Øvre Rhinen (Strasbourg) og Nedre Rhinen (Köln). Gotiske mesterverker som Wernerkapellet over Bacharach, Vår Frues kirke i Oberwesel og kirken i Sankt Goar ble oppført denne perioden.
Fra 1600-tallet ble Øvre Mellomrhindal scene for konflikten mellom Tyskland og Frankrike. Niårskrigen medførte omfattende ødeleggelser av festninger og festningsverker i dalen og store deler av Koblenz ble ødelagt. Sent på 1700-tallet var venstre bredd først territorium under den franske republikk og senere det franske keiserdømmet.
I 1814 overtok Preussen herredømmet over denne elvestrekningen. Store forsvarsverker ble etablert, blant annet Ehrenbreitstein festning i Koblenz. Skipsleden ble utvidet og tollbarrierene fjernet langs store deler av elven. Dampbåtene gjorde sin entre på Rhinen og det ble bygget jernbanelinjer på begge elvebredder i 1850- og 1860-årene. Preussen ønsket å prege dalen i tysk tradisjon og som en del av dette ble festningsruiner renovert i romantisk stil.
I løpet av 1900-tallet er den tradisjonelle vinproduksjonen redusert i omfang og det samme gjelder gruvedriften. Godstransporten på elven er konsentrert om noen få store havner. Den største økonomiske sektor er idag turismen med utgangspunkt i kulturlandskapet.
MF «Værøy»
MF «Værøy» kan vise til:
MF «Måløy»
MF «Måløy», tidligere «Måløyferja 1» og «Øymål», nå «Lisa», er en bilferge bygget i 1962 for Skips A/S Måløyferja. I 1974 ble den kjøpt av Fylkesbaatane i Sogn og Fjordane og gitt navnet «Måløy». Fergen gikk i rute for FSF frem til 1990. I 1991 ble den solgt til Færøyene og gitt navnet «Lisa». I 1996 ble den solgt tilbake til Sogn og Fjordane.
Ornithoptera
Ornithoptera er en slekt av sommerfugler i gruppen svalestjerter, som omfatter kjempestore arter. Disse sommerfuglene er svært ettertraktet mellom samlere, og har blitt forholdsvis mye studert av entomologer, blant annet arbeidet Alfred Russel Wallace mye med denne gruppen. I dag er alle artene fredet, og handel med villfangede eksemplarer er forbudt, men flere arter blir oppdrettet for salg. Det blir også produsert en del kunstige hybrider mellom artene for salg til samlere.
Utseende
Det er stor forskjell mellom kjønnene i denne slekten. Hannene er mindre (men likevel svært store) og ofte livlig farget i metallisk grønt, svart og gyllent, mens hunnene er kjempestore (de største av alle dagsommerfugler), mer eller mindre sjokoladebrune med hvite flekker. Noen hanner har bakvingen trukket ut til en spiss stjert. Bakkroppen er stor, nærmest kølleformet og gul eller hvit på farge. Disse sommerfuglene har også forholdsvis lange antenner og bein.
Den største arten er hunnen av Ornithoptera alexandrae, som kan ha et vingespenn på opptil 31 centimeter, ha 8 centimeter lang kropp og veie 12 gram.
Levevis
Slekten Ornithoptera hører til fuglevingene, en gruppe sommerfugler hvor framvingene er store og trekantet. Flukten ligner fugler og herav kommer navnet. Disse artene lever i tropisk regnskog og mange arter er truet av nedhogging av denne skogen. I likhet med mange andre svalestjerter har også denne slekten larver som lever på holurtslekten (Aristolochia, holurtfamilien).
Utbredelse
Slektens hovedutbredelse er på Ny-Guinea og Salomonøyene, men den finnes også på noen omkringliggende øyer og Ornithoptera priamus forekommer også i det nordlige Australia.
Systematisk inndeling
Slektskapsforholdene mellom fuglevingenes delgrupper og slekter er avklart i ulik grad. Noen inndelinger plasserer alle fuglevingene i slekten Troides. Derfor kan endringer skje.
Mallig
Mallig (Bayan ng Mallig) er en kommune på Filippinene. Kommunen ligger på øya Luzon, og tilhører provinsen Isabela. Folkemengden var på 30,459 innbyggere ved folketellingen i 2015.
Barangayer
Mallig er inndelt i 18 barangayer.
Jono van Hazel
Jono van Hazel (født 21. september 1980) er en australsk svømmer.
Han representerte Australia under Sommer-OL 2004 i Athen, der han deltok i stafettene.
Slottslen
Slottslen eller hovedlen betegner i Norge fram til etter eneveldet fire faste forvaltningsenheter. Disse var:
Bernard og Bianca
Bernard og Bianca (originaltittel: The Rescuers) er en amerikansk animert fantasyfilm fra 1977 produsert av Walt Disney Productions. Filmen handler om de to musene Bernard og Bianca som skal redde jenta Penny som har blitt kidnappet av juveltyven Madame Medusa. Hun har til hensikt å bruke henne for å få tak i en diamant kalt "Djevelens øye". Filmen blander mennesker og dyr på en måte der dyrene opptrer som mennesker. Handlingen bygger på to bøker av Margery Sharp: The Rescuers og Miss Bianca.
Filmen er den 23. i rekken av Disneys klassikere.
I 1990 kom en oppfølger kalt Bernard og Bianca i Australia.
Handling
Historien handler om den lille foreldreløse jenta Penny som bor på barnehjem, men hun blir kidnappet av den onde Madame Medusa som bor på en husbåt ute i sumpene. Hun trenger et barn som er akkurat passe stort for å kunne senkes ned i en brønn hvor det ligger en verdifull diamant ved navn «Djevelens øye». Penny har det ikke bra ombord i husbåten og klarer å sende en flaskepost med bønn om hjelp. Flaskeposten blir funnet av en liten internasjonal brigade som er i samme bygning som FN i New York. Her er det en mus fra alle land på jorden, akkurat som alle nasjoner er representert i FN. De to musene Bernard og den vakre miss Bianca drar av sted til sumpene for hjelpe Penny.
Popularitet og økonomi
Bernard og Bianca ble en publikumssuksess i flere land, inkludert USA, hvor den innbrakte den $48,8 millioner og havnet på en 10. plass over de mest innbringende filmene i 1977. Den ble meget populær i Frankrike og Vest-Tyskland hvor den ble den mest innbringende filmen i 1977 (foran storsuksesser som Star Wars).
Den ble satt opp på kino på nytt i 1983 og i 1989 og har gjennom årenes løp innbrakte $169 millioner på verdensbasis, hvorav $71 millioner i USA.
Anmelderne
Den ble godt mottatt av anmelderne, noe som gjenspeiles i at den har fått 80 % på Rotten Tomatoes. Den amerikanske filmkritikeren Leonard Maltin gav den 3 av 4 stjerner.
Også de norske anmelderne gav den god omtale. Blant annet så gav VG den terningkast seks og Dagbladet fire.
Ariconias
Ariconias er en slekt av dagsommerfugler som tilhører familien Riodinidae.
Utseende
Små til middelsstore (vingespenn 30-40 millimeter) sommerfugler som minner om flikvinger (Nymphalidae) i kroppsformen. Oversiden er mønstret i oransje, svart og hvitt. Undersiden er brun med hvite tverrbånd og -flekker.
Utbredelse
Slekten er utbredt i Mellom- og Sør-Amerika, med én nordlig og én sørlig art.
Madison Kocian
Madison Kocian (født 15. juni 1997) er en amerikansk gymnast som konkurrerer i apparatturn.
Hun representerte USA under Sommer-OL 2016 i Rio de Janeiro, der hun tok gull i lagkonkurransen og sølv i skranke.
Way of the World
«Way of the World» er en sang skrevet av Albert Hammond og Graham Lyle som ble spilt inn og gitt ut på singel med Tina Turner i 1991. Singelen kom på 12.-plass i Irland og Østerrike, 15.-plass i Nederland, 16.-plass i Belgia, 25.-plass i Frankrike, 29.-plass i Sveits, 31.-plass i Storbritannia og 33 plass i Tyskland. Sangen ble også gitt ut på albumet Simply the Best senere samme år. Det ble laget to musikkvideoer til denne sangen, den ene ble regissert av Paula Walker og den andre ble regissert av Herb Ritts.
EM i maratonsvømming 2008
EM i maratonsvømming 2008 (europamesterskapet i maratonsvømming) ble arrangert i Dubrovnik i Kroatia i 2008.
SA80
Small Arms 80 (SA80) er en britisk serie skytevåpen.
Serien består av:
Pga stabilitetsproblemer fikk Heckler & Koch i 2000 (som på daværende tidspunkt var en del av British Aerospace) i oppdrag av det britiske forsvarsdepartementet å oppgradere L85 til L85A2-standard. Dette har gjort at SA80-klassen fremdeles er oppegående stridsmessig, og forventes å være i tjeneste til 2015.
H.E. Hansenbreen
H.E. Hansenbreen er en stor isbre som ligger i den vestlige delen av fjellmassivet Sør-Rondane i Dronning Maud Land. Den er om lag 40 kilometer lang og strømmer i nordlig retning langs vestsiden av Nils Larsenfjellet.
Området ble fotografert fra fly under Thorshavnekspedisjonen 1936–37 og under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957. Breen er oppkalt etter kartografen Hans Edvard Hansen.
Kristian Fardal Opseth
Kristian Fardal Opseth (født 6. januar 1990) er en norsk fotballspiller som spiller for Sarpsborg 08 Fotballforening.
Opseth er angrepsspiller og fungerer primært som en midtspiss. I 2017 ble han med 28 mål den spilleren med flest mål i en sesong i 1. divisjon gjennom tidene. Han ble også årets spiller i 1. divisjon samme år. Han har tidligere spilt for bl.a. Førde.
Han er sønn til den tidligere fotballspilleren Lasse Opseth.
Domingos Lam Ka-tseung
Domingos Lam Ka-tseung (kinesisk: 林家駿, født 9. april 1928 i Hongkong, død 27. juli 2009 i Macao) var emeritert katolsk biskop av Macao.
Han ble presteviet for Macao den 27. desember 1953. Den 26. mai 1987 ble han utnevnt til koadjutorbiskop av Macao, og ble bispeviet 8. september samme år. Allerede året etter, 6. oktober 1988, ovvertok han som ordinariius, og ble dermed den første kinesiske biskop av dette over 300 år gamle bispedømmet.
Episkopalgenealogi
Hans episkopalgenealogi er:
Østerrike under Sommer-OL 1984
Østerrike under Sommer-OL 1984. 102 sportsutøvere, syttien menn og trettien kvinner fra Østerrike deltok i atten sporter under Sommer-OL 1984 i Los Angeles. Østerrike kom på 22.-plass med en gull-, en sølv- og en bronsemedalje. Seileren Hubert Raudaschl var Østerrikes flaggbærer under åpningsseremonien.
Johannes Österling
Johannes Österling (født 3. februar 1983) er en tysk svømmer.
Han representerte Tyskland under Sommer-OL 2004 i Athen, der han deltok i stafettene.
Kroppslig straff
Kroppslig straff eller også kalt korporlig avstraffelse er straffemetoder som er rettet mot kropp eller kroppsdeler til den som skal straffes, gjennom å påføre smerte ved hjelp av forskjellige redskaper. Ekstremt kan dette ende med pining, skading eller dreping av vedkommende.
For at noe skal kunne regnes som straff, må det dreie seg om kontroll av adferd eller handlinger. Den som straffer vil enten kommentere visse handlinger som er utført, forhindre slike (forebygge) - eller straffe for ikke utførte, men ønskede, handlinger. Tortur for å fremkalle innrømmelser eller tilståelser er ikke regnet som straff i seg selv, men som press for å oppnå innrømmelser som så kan medføre straff.
Straffen kan gå ut på en smekk med hånden eller hard trekking i armen i oppdragende hensikt, men kan også dreie seg om pisking eller lemlesting utført av myndigheter. Slike handlinger, som å kappe hånden av en tyv, eller ekstrem pisking er fortsatt kjent som legitim maktutøvelse i enkelte regimer.
Mange stater har gått bort fra korporlig straff som metode. I Norge er det per 2015 forbudt også for foreldre overfor sine barn.
Framheim
Framheim var navnet på polfareren Roald Amundsens base i Antarktis som han brukte som utgangspunkt for sin ferd til Sydpolen under Fram-ekspedisjonen 1910–1913. Stedet var oppkalt etter polarskuta «Fram».
Basen ble opprettet i en naturlig isbukt i Rossbarrieren kjent som Hvalbukta.
Hytten ble bygget og satt opp av snekker og ekspedisjonsmedlem Jørgen Stubberud utenfor Amundsen sitt hjem i Norge og ble siden demontert før den ble fraktet til Antarktis. Stubberud satte med hjelp av Olav Bjaaland hytten opp igjen etter adkomsten til Hvalbukta i Januar 1911. Mens hytten ble konstruert og stod i Norge fremholdt Amundsen at den skulle brukes til observasjoner, en forklaring som passet fint med at han ønsket at det utad skulle fremstå som om han planla en ekspedisjon til Nordpolen. For en med kjennskap til polekspedisjoner var det likevel innlysende at hytten skulle brukes som bopel, hytten var derfor en av få ting som kunne avsløre at Amundsen egentlig planla å reise til Sydpolen.
I løpet av vinteren før Amundsen startet selve ekspedisjonen mot Sydpolen, ble det laget en rekke haller og tunneler, som forbandt disse med hytten, i snøen som ble brukt til å utbedre utstyret til ekspedisjonen. Det var i tillegg 14 store telt som ble brukt til lager og ly for hundene og en liten meteorologisk stasjon.
Den delen av isbreen som Amundsen satte opp Framheim på, brakk løs i 2000 og fløt ut på havet.
Borkvikvatnet
Borkvikvatnet er et vatn på øya Stormolla i Vågan kommune i Lofoten. Det ligger vest for Borkvika, som vatnet har navn etter.
Sverre Sollie
Sverre Sollie (født 12. september 1910 på Røros, død 1989) var møbelsnekker i NSB, men ble kunstner.
Solli utdannet seg til møbelsnekker, men alt fra guttedagene hadde han vært interessert i å lage bilder av tre. I NSB begynte han å lage bilder i intarsia, og selv om det var vanskelig å arbeide med denne teknikken under 2. verdenskrig, utviklet han teknikken så langt at han fikk antatt et bilde på en utstilling i Trondheim i 1946. I 1952 sendte hovedstyret i NSB ham på studietur til Danmark. Han dro også på studiereiser til Sverige og Italia. Noen av bildene hans er bygget opp av 40 til 50 ulike tresorter.
Simen Vangen
Simen Iversen Vangen (født 1976) er en norsk musiker fra Sortland i Vesterålen.
Vangen spilte trommer i rockegruppa Madrugada i perioden 2002–04, men er egentlig en mer typisk jazz-trommeslager. Han har musikkutdannelse fra Conservatorium van Amsterdam i Nederland og mastergrad fra Brasil i brasiliansk musikk.
Vangen har gjestet på album, og på turneer sporadisk spilt trommer, for Løkbrød, sammen med Mikael Lindqvist og Lars Skoglund.
Vangen var i 2007 medlem av det akustiske popbandet Sigrun and the Kitchen Band.
Han flyttet 2008 til Lofoten, hvor han jobber som lærer, produsent og freelancemusiker.
Hans Bie Lorentzen
Hans Bie Lorentzen (født 18. januar 1877 i Grimstad, død 15. oktober 1928), vanligvis skrevet H. Bie Lorentzen, var en norsk ingeniør, oppfinner, industrileder og grosserer, som bl.a. var leder for Tinfoss Jernverk og sentral i utviklingen av elektrisk jernsmeltning tidlig på 1900-tallet.
Han ble utdannet ingeniør ved Horten tekniske skole i 1896, og var tegner ved Frognerkilens Fabrik, byggekonduktør ved A/S Carbidindustris fabrikk i Sarpsborg, driftsassistent samme sted og driftsingeniør ved Borregaard Carbid- og Ferro-Ciliciumfabrik.
Han ble senere leder for karbidfabrikken på Notodden. I 1909 ble han ansatt som ingeniør ved daværende Tinfos Papirfabrik for å lede forsøk med elektrisk jernsmeltning. På reiser i Europa hadde han og bedriftens direktør og hovedeier O.H. Holta orientert seg om de siste tekniske fremskrittene innen dette feltet. Han utviklet den første elektriske masovnen i Norge, som han tok patent på og satte i gang produksjon med ved Tinnfoss. Ovnen er kjent som Tinfos(s)-ovnen eller Bie-Lorentzen-ovnen. I 1910 tappet man det første elektro-råjernet i Norge, og den første jernbarren ble gitt til Universitetet i Oslo med inskripsjonen «Det Første i Norge elektrisk smeltede Jern. Smeltet ved Tinfos af Malm fra Langø Gruber i februar 1910 [...] Smeltningen ledet af H. Bie Lorentzen». Ovnen ble fra 1920-årene videreutviklet av Georg Tysland og Ivar Hole basert på Bie Lorentzens forsøk ved Tinfoss, og omtales også som Tysland-Hole-ovnen. I 1910 ble han ansatt som bestyrer for det nye Tinnfoss Jernverk, som ble grunnlagt det året.
Fra 1916 drev han privat konsulentforretning i Christiania (Jacob Aalls gate 9) som ingeniør med fokus på elektrisk jernsmeltning. Han ble i 1920 også medeier i jernvaregrossistfirmaet P.C. Falchenberg i Christiania (fra 1928 Lorentzen & Lorentzen). Firmaet spesialiserte seg på jernvareprodukter for skipsbygging. Hans søster Anna Malene Lorentzen, mangeårig kontorsjef i firmaet, inntrådte som medeier samtidig med ham. Sammen med grunnleggeren P.C. Falchenberg dannet han og søsteren styret. P.C. Falchenberg døde imidlertid allerede samme år, og firmaet ble etterhvert overtatt helt av Lorentzenfamilien.
Han tilhørte slekten Lorentzen fra Holmestrand og Grimstad, som har navnet fra kjøpmann i Holmestrand Lorentz Hanssøn (1668–1723). Han var sønn av bakermester i Grimstad Jacob Crawford Lorentzen (1849–1922), barnebarn av skipsfører i Grimstad Hans Bie Lorentzen (1808–1870) og oldebarn av skipsreder i Grimstad Gustavus Lorentzen (1766–1829), som var gift med Ingeborg Marie Bie (1787–1832), datter av skipsreder Hans Andersen Bie (1742–1819). Hans Bie Lorentzen var gift med Mathilde Pedersen (1872–1967), datter av skipsreder i Fevik Ole Pedersen (1844–1908) og Elisabeth Beck. Han var far til lektor Edith Bie Lorentzen (gift Seip) og forretningsmann, senere lektor Øyvind Bie Lorentzen, og svigerfar til Henriette Bie Lorentzen. Hans Bie Lorentzen var morfar til kjemikeren Hans Martin Seip. Hans far Jacob Crawford Lorentzen medvirket til slektsboken Holmestrandsfamilien Lorentzen: en borgerslegt gjennem 300 aar fra 1913.
Autoriserte nøytrale utøvere
Autoriserte nøytrale utøvere er et nøytralt lag som er opprettet for å gjøre det mulig for godkjente russiske utøvere å delta i internasjonale mesterskap i friidrett. Betegnelsen ble første gang benyttet under VM i friidrett 2017 etter at det russiske friidrettsforbundet ble suspendert av Det internasjonale friidrettsforbundet (IAAF). Kun godkjente utøvere fra Russland fikk delta i mesterskapet, etter avsløringene om et statsstøttet dopingprogram i Russland. Laget ble også opprettet for russiske utøvere med dispensasjon fra Det europeiske friidrettsforbundet til å delta under EM i friidrett 2018.
Omsetning
Omsetning er salgsinntekter av varer og tjenester, og det skal beregnes og betales merverdiavgift ifølge Merverdiavgiftsloven fra 2010.
Definisjonen på «omsetning» i merverdiavgiftsloven §1-3: «Levering av varer og tjenester mot vederlag.»
Norgesmesterskapet i skiskyting 1965
Norgesmesterskapet i skiskyting 1965 ble arrangert ved Løvenskioldbanen i Bærum 7. februar.
Eneste øvelse var 20 km normaldistanse for menn.
Love Thing (sang)
«Love Thing» er en sang skrevet av Albert Hammond og Holly Knight som ble spilt inn og gitt ut på albumet Simply the Best med Tina Turner i 1991. Sangen ble også gitt ut på singel i 1992. Singelen kom på 29.-plass på i Storbritannia, 36.-plass i Nederland, 62.-plass i Australia og 67.-plass i Tyskland. Musikkvideoen ble regissert av Michael Bay.
Ádám Pintér
Landslaget
Han ble tatt ut i s EM-tropp til EM i Frankrike 2016.
Det støpte hav
Det støpte hav (hebraisk: ים הנחושת; «kobberhavet») var et stort kar som fantes ved Salomos tempel og som stod i det sørøstre hjørnet av den indre tempelgården.
Beskrivelse
Karet ble tilvirket av kong Salomo for rituell renselse av prestene, og beskrives i Første kongebok 7:23–26 og Andre krønikebok 4:2–5. Ifølge Bibelen var det fem alen høyt, ti alen i diameter fra kant til kant, og tretti alen i omkrets. Karet var en håndsbredd tykt, og kanten var laget som kanten på et beger, formet som en lotusblomst. Karet var plassert på ryggen av tolv støpte okser, tre og tre av dem vendte hodene mot de fire himmelretningene. Havet kunne inneholde to eller tre tusen bat med vann. Det faktum at karet var høyt og vanskelig å stige ned i ovenfra, kan tyde på at vannet muligens har flytt fra havet til et basseng under det. Vannet ble opprinnelig forsynt av gibeonittene, men ble senere ledet i en vannledning fra Salomobassengene.
Det støpte hav var lagd i messing eller bronse, som Salomos far kong David hadde hentet fra de stedene han hadde beseiret og som tidligere ble styrt av Hadadeser, kongen i Soba (1. Krøn 18:8). Akas flyttet senere karet bort fra oksene, og plasserte det på et underlag av steiner (2. Kong 16:17). Det støpte hav ble ødelagt sammen med resten av tempelet av kaldéerne (2. Kong 25:13) omkring år 587 f.Kr.
Karets volum og form er problematisk å bestemme på grunn av mangelen på spesifikasjoner og på grunn av usikkerhet om de bibelske målene bat og alen.
Prospect (New South Wales)
Prospect er en bydel i Sydney, i delstaten New South Wales i Australia. Prospect ligger 32 kilometer vest for Sydney sentrum i kommunen City of Blacktown og er en del av Greater Western Sydney regionen.
Historie
Kort tid etter 1808 ble William Lawson utnevnt til 'aide-de-camp' til George Johnston og ble tildelt 500 acre land i Prospect. Han kalte tomten Veteran Hall og bygget en 40-roms storgård der. Ha døde på storgården 16 juni 1850 og tomten ble etterhvert overtatt av Metropolitan Water Board. Huset ble ødelagt i 1926 og mesteparten av tomten er nå under vann i vannreservoaret Prospect reservoir.
Firmaet «Emu and Prospect Gravel and Road Metal Company Limited» åpnet en privat jernbanelinje fra Toongabbie til steinverket Prospect Quarry 7 april 1902. Etter at staten ikke lenger kunne levere jernbanevogner stopped tog å gå på linjen i 1945, selv om selve jernbanen lå der til tidlig 1960 tallet.
Transport
Prospect ligger ved Great Western Highway og M4 Motorway, som gir tilgang til de vestlige bydelene og østover til Sydney sentrum.
Prospect Highway forbinder Prospect til det sentrale Blacktown.
Blacktown jernbanestasjon gir tilgang til Cityrail og Countrylink nettverkene, særskilt til Cityrails' Western railway line. Flere buss-selskap kjører bussruter mellom Prospect og Blacktown via Blacktown Road.
Kjente Innbyggere
Kjente personer som har bodd i bydelen inkluder:
Ding Cong
Ding Cong (kinesisk: 丁聪, født i desember 1916 i Shanghai i Kina, død 26. mai 2009 i Beijing) var en kinesisk kunstner, tegneserieskaper og karikaturtegner. Han brukte signaturen Xiao Ding. Med sine arbeider kommenterte han store deler av den kinesiske samfunns historie på 1900-tallet. Han tegnet sin siste karikatur i 2007, to år før han døde.
Bakgrunn
Ding Cong var sønn av den kjente karikaturtegneren Ding Song, som ikke ville lære sin sønn å tegne fordi han ønsket ham et bedre liv enn han selv hadde. Til tross for farens motstand var Ding Cong fast bestemt på å bli tegner. Foreldrene hadde svært dårlig råd, og gutten oppsøkte derfor farens venner for å få tilgang på bøker og tegneserier.
Ding Cong fikk publisert sine første tegninger allerede som syttenåring. Han var særlig aktiv i 1930- og 1940-årene, og han ble da publisert primært i Shanghai.